આ તકે ટંકારાના ધારાસભ્ય કગથરાએ જણાવ્યું હતું કે, આજે હળવદ – ધ્રાંગધ્રાના ધારાસભ્ય પરસોતમ સાબરીયાની રાજકીય કિન્નાખોરીથી અટકાયત કરી છે, વધુમાં હળવદ બેઠક ભારતીય જનતા પાર્ટીનો રર વર્ષ જૂનો ગઢ હતો અને ધારાસભા ચૂંટણીમાં ભાજપનું સામ્રાજય હતું ન હતું થઈ ગયું અને હળવદ, ટંકારા અને મોરબીમાં ભાજપનું સામ્રાજય જતું રહેતા ભાજપ કારમી હાર સહન ન કરી શકતા, કોંગ્રેસના ધારાસભ્યને પચાવી નથી શકતા અને જેમ માછલી પાણી વગર તરફડે તેમ ભાજપના નેતા સત્તા વગર તરફડે છે અને યેનકેન પ્રકારે સત્તા મેળવવા ફરી કોંગ્રેસના ધારાસભ્યને બદનામ કરવા ષડયંત્ર રચી રહ્યા છે.